**DĖL ROKIŠKIO KULTŪROS CENTRO NUOSTATŲ PATVIRTINIMO**

2022 m. balandžio 29 d. Nr. TS-

Rokiškis

Vadovaudamasi Respublikos civilinio kodekso 2.47 straipsniu, Lietuvos Respublikos vietos savivaldos įstatymo 16 straipsnio 2 dalies 21 punktu, 18 straipsnio 1 dalimi, Lietuvos Respublikos kultūros centrų įstatymo 4 straipsnio 3 dalimi, 6 straipsniu, 7 straipsnio 1 dalimi, Rokiškio rajono savivaldybės taryba n u s p r e n d ž i a:

1. Patvirtinti Rokiškio kultūros centro nuostatus nauja redakcija (pridedama).

2. Pripažinti netekusiais galios:

2.1. Rokiškio rajono savivaldybės tarybos 2019 m. gruodžio 20 d. sprendimą Nr. TS-253 „Dėl Rokiškio kultūros centro nuostatų patvirtinimo“;

2.2. Rokiškio rajono savivaldybės tarybos 2021 m. rugpjūčio 25 d. sprendimą Nr. TS-155 „Dėl Rokiškio rajono savivaldybės tarybos 2019 m. gruodžio 20 d. sprendimo Nr. TS-253 „Dėl Rokiškio kultūros centro nuostatų patvirtinimo“ dalinio pakeitimo“.

3. Įgalioti Rokiškio kultūros centro direktorių pasirašyti šio sprendimo 1 punkte nurodytos įstaigos nuostatus ir įregistruoti juos Juridinių asmenų registre bei atlikti kitus veiksmus, susijusius su nuostatų įregistravimu.

4. Skelbti šį sprendimą Teisės aktų registre ir savivaldybės interneto svetainėje.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės merasRamūnas Godeliauskas

Irena Matelienė

Rokiškio rajono savivaldybės tarybai

**SPRENDIMO PROJEKTO „DĖL ROKIŠKIO KULTŪROS CENTRO NUOSTATŲ PATVIRTINIMO“ AIŠKINAMASIS RAŠTAS**

2022-04-29

Rokiškis

**Sprendimo projekto tikslai ir uždaviniai.** Patvirtinti Rokiškio kultūros centro nuostatus nauja redakcija pagal aktualias veiklos sąlygas.

**Teisinio reguliavimo nuostatos.** Lietuvos Respublikos vietos savivaldos įstatymas ir Lietuvos Respublikos kultūros centrų įstatymas, Lietuvos Respublikos civilinis kodeksas.

**Sprendimo projekto esmė.** Rokiškio kultūros centro nuostatų pakeitimo priežastys yra šios:

1. Nuostatų 11 punktas papildytas dviem veiklos rūšimis: „kitas, niekur kitur nepriskirtas, švietimas (85.59)“ ir „švietimui būdingų paslaugų veikla (85.60)“.

2. Formuluočių redagavimas.

3. Nuostatų 23.6. papunktis papildytas prievole įstaigos direktoriui, patvirtinus struktūros ir pareigybių sąrašo pakeitimus, informuoti Rokiškio rajono savivaldybės kultūros politiką įgyvendinantį administracijos padalinį.

4. Nuostatų 25 punkte aprašytos Kultūros centro tarybos funkcijos koreguotos taip:

4.1. vietoje 25.1 papunktyje įrašytos formuluotės „vertina sezonines ir perspektyvines kūrybines veiklos programas, jų įgyvendinimo rezultatus“, siūloma įrašyti „svarsto ir reiškia pritarimą Kultūros centro veiklos planui ir veiklos ataskaitai“;

4.2. vietoje 25.3. papunktyje įrašytos formuluotės „siūlo Kultūros centro darbuotojus apdovanojimams, stipendijoms ir paskatinimams gauti“, siūloma įrašyti „reiškia pritarimą arba siūlo Kultūros centro darbuotojus apdovanojimams, stipendijoms ir paskatinimams gauti“.

5. Nauju 29 punktu nustatoma Kultūros centro tarybos narių atšaukimo tvarka: „Kultūros centro tarybos nariai gali būti atšaukti prieš terminą juos delegavusio subjekto sprendimu, Kultūros centro tarybos pirmininko ar delegavusio subjekto1/3 narių siūlymu“.

**Laukiami rezultatai.** Aiškesnis ir sklandesnis Rokiškio kultūros centro veiklos reglamentavimas.

**Finansavimo šaltiniai ir lėšų poreikis.** Sprendimui įgyvendinti lėšų nereikės.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

Komunikacijos ir kultūros skyriaus vedėja Irena Matelienė